# 3. ΟΔΟΝΤΙΑΤΡΙΚΕΣ ΥΠΗΡΕΣΙΕΣ

## 3.1 ΕΙΣΑΓΩΓΗ-ΓΕΝΙΚΑ

Η οδοντιατρική φροντίδα στην Κύπρο παρέχεται από τις Οδοντιατρικές Υπηρεσίες του Υπουργείου Υγείας και από τους Ιδιώτες Οδοντιάτρους.

**Όραμα των Οδοντιατρικών Υπηρεσιών**

Οι Οδοντιατρικές Υπηρεσίες έχουν σαν όραμά τους την προαγωγή της υγείας του στόματος και τη διατήρηση των φυσικών δοντιών μέχρι τα βαθιά γεράματα συμβάλλοντας ουσιαστικά στη διασφάλιση υψηλού επιπέδου ποιότητας ζωής[[1]](#footnote-1) αφού όπως εμφαντικά διακηρύχτηκε και στη Σύνοδο Κρατών Μελών της ΕΕ στη Λισσαβώνα το 2007 η στοματική υγεία είναι άρρηκτα συνδεδεμένη με τη γενική. Κατ’επέκταση στα πλαίσια και του κοινωνικού τους ρόλου στόχος των ΟΥ είναι η δημιουργία προσβάσιμων υπηρεσιών καταργώντας κάθε μορφής γεωγραφικής και κοινωνικής ανισότητας[[2]](#footnote-2)

Επανατονίζουμε εμφαντικά τη διασύνδεση της υγείας του στόματος με τη γενική υγεία, γι’ αυτό και το σύνθημα μας είναι:

Για την υλοποίηση του πιο πάνω οράματος οι Οδοντιατρικές Υπηρεσίες έχουν θεσπίσει γενικούς και ειδικούς στόχους

**Γενικοί Στόχοι**

Στους γενικούς στόχους εντάσσεται η βελτίωση της ποιότητας της προσφερόμενης θεραπείας και η πρόληψη των παθήσεων των δοντιών και των ούλων για όλες τις ηλικίες.

Συγκεκριμένα με τον καταρτισμό του Μεσοπρόθεσμου Δημοσιονομικού Πλαισίου, οι βασικές επιδιώξεις που τέθηκαν για την τριετία 2008 -2010 συνοψίζονται ως ακολούθως:

* Ποιοτική και ποσοτική αναβάθμιση της πρωτοβάθμιας οδοντιατρικής φροντίδας για την πρόληψη της τερηδόνας, των περιοδοντικών παθήσεων και του καρκίνου της στοματικής κοιλότητας.
* Αναδιοργάνωση σχολικής οδοντιατρικής υπηρεσίας και συνεργασία με τη Σχολιατρική Υπηρεσία)

Μέσα στα πλαίσια της αναδιοργάνωσης των Υπηρεσιών μας προγραμματίζεται και η αναδιοργάνωση της σχολικής οδοντιατρικής υπηρεσίας σε συνεργασία με τη Σχολιατρική Υπηρεσία (των Ι.Υ. και Υ.Δ.Υ.) για αποδοτικότερη διαχείριση των πόρων (ανθρώπινων και υλικών). Μέσα στο φάσμα αυτό θα επιχειρηθεί η ενσωμάτωση της προαγωγής της υγείας του στόματος μέσα στο γενικότερο πλαίσιο των προγραμμάτων προαγωγής της υγείας (Oral health: action plan for promotion and integrated disease prevention)

* Αναβάθμιση/αναδιοργάνωση της δευτεροβάθμιας και τριτοβάθμιας οδοντιατρικής φροντίδας σε όλα τα επαρχιακά νοσοκομεία, αστικά και αγροτικά κέντρα υγείας. Συνεχής αναβάθμιση της υλικοτεχνικής υποδομής, δημιουργία άνετων και εργονομικών ιατρείων, εξοπλισμένων με σύγχρονα μηχανήματα και υλικά. Τροχιοδρομείται ήδη η λειτουργία οδοντιατρικής κλινικής στο κέντρο υγείας Λινόπετρας
* Έμφαση στον προγραμματισμό και συντονισμό των Υπηρεσιών με στόχο την αποδοτικότερη λειτουργία
* Ετοιμασία κλινικών και διοικητικών πρωτοκόλλων για την παροχή στοιχειοθετημένης οδοντιατρικής φροντίδας.
* Ενίσχυση της συνεργασίας με τον Παγκύπριο Οδοντιατρικό Σύλλογο στα πλαίσια του υγιούς ανταγωνισμού μεταξύ δημόσιου και ιδιωτικού τομέα
* Ενδυνάμωση των προγραμμάτων επιμόρφωσης του προσωπικού των οδοντιατρικών υπηρεσιών για να προσφέρουν οδοντιατρική φροντίδα σύμφωνα με την τρέχουσα επιστημονική γνώση.

**Ειδικοί στόχοι**

Μελλοντικοί ειδικοί στόχοι που θέτουν οι Οδοντιατρικές Υπηρεσίες και συνάδουν με τους στόχους του Παγκόσμιου Οργανισμού Υγείας για το 2010 αναφορικά με τη Στοματική Υγεία είναι:

* δημιουργία πλήρους ηλεκτρονικού συστήματος καταγραφής και ελέγχου των στοματικών παθήσεων για όλες τις ομάδες πληθυσμού
* ιδιαίτερη έμφαση στην εκπαίδευση του πληθυσμού για να μπορεί να λαμβάνει κάθε άτομο όλα τα απαραίτητα προστατευτικά μέτρα σαν την πιο αποδοτική μορφή πρόληψης
* πρόληψη και έλεγχος των στοματικών παθήσεων με στόχο
  + 90% των παιδιών ηλικίας 5 ετών να μην έχουν χαλασμένα δόντια
  + Τα παιδιά ηλικίας 12 ετών να έχουν δείχτη τερηδόνας μικρότερο του 2
  + 75% των ατόμων ηλικίας 20 ετών να μην έχουν ενεργή τερηδόνα
  + 75% των ατόμων ηλικίας 20 ετών να μην έχουν αναπτύξει ενεργό περιοδοντίτιδα
  + Ποσοστό μεγαλύτερο του 75% των παιδιών και εφήβων να έχουν επαρκή γνώση για την αιτιολογία και τρόπους πρόληψης των στοματικών παθήσεων

Στους ειδικούς στόχους συμπεριλαμβάνεται και η προσπάθεια για αύξηση κατά 10% των ατόμων που προσέρχονται για θεραπεία στις Οδοντιατρικές Υπηρεσίες.

**Οργανόγραμμα Οδοντιατρικών Υπηρεσιών**

Στις Οδοντιατρικές Υπηρεσίες (Διάγραμμα 3.1.Οργανόγραμμα των Οδοντιατρικών Υπηρεσιών) υπηρέτησαν, μέσα στο 2009, 40 Οδοντιατρικοί Λειτουργοί, 1 Οδοντοϋγειονολόγος[[3]](#footnote-3), 38 Βοηθοί Οδοντιατρείου, 13 Οδοντοτεχνίτες και 10 άτομα υποστηρικτικό προσωπικό (μόνιμοι και έκτακτοι) (Πίνακας 3.1.)

**Διάγραμμα3.1.Οργανόγραμμα των Οδοντιατρικών Υπηρεσιών του Υπουργείου Υγείας**

## Διευθύντρια Οδοντιατρικών Υπηρεσιών

## Πρώτος Οδοντιατρικός Λειτουργός (1)

Θεραπευτικός τομέας

## Τομέας Πρόληψης

## Πρώτος Οδοντιατρικός Λειτουργός (1)

## Τομέας Πρόληψης

## Ανώτερος Οδοντιατρικός

## Λειτουργός (5)

## Ανώτερος Οδοντιατρικός Λειτουργός (1)

## Οδοντιατρικοί Λειτουργοί 1ης και 2ας Τάξης(27)

**Επιθεωρητής Οδοντιατρικού Εργαστηρίου (1)**

## Οδοντιατρικοί Λειτουργοί 1ης και 2ας Τάξης(4)

## Ανώτεροι Βοηθοί Οδοντιατρείου (3)

## 

**Ανώτερος Τεχνικός Οδοντιατρικού Εργαστηρίου (1)**

## Οδοντοϋγιεινολόγος

## Ανώτεροι Βοηθοί Οδοντιατρείου (1)

## 

## Βοηθοί Οδοντιατρείου (29)

## Βοηθοί Οδοντιατρείου (5)

## 

## Τεχνικοί Οδοντιατρικού Εργαστηρίου (11)

**Πίνακας 3.1.ΚΑΤΑΝΟΜΗ ΠΡΟΣΩΠΙΚΟΥ (μόνιμου και έκτακτου) ΚΑΤΑ ΕΠΑΡΧΙΑ**

|  |  |  |  |  |  |
| --- | --- | --- | --- | --- | --- |
| **ΕΠΑΡΧΙΑ** | **ΟΔΟΝΤΙΑΤΡΟΙ** | **ΟΔΟΝΤΟ**  **ΥΓΕΙΟΝΟΛΟΓΟΣ** | **ΒΟΗΘΟΙ ΟΔΟΝΤΙΑΤΡΟΙ** | **ΟΔΟΝΤΟ**  **ΤΕΧΝΙΤΕΣ** | **ΟΔΗΓΟΙ ΚΙΝΗΤΗΣ ΟΔΟΝΤΙΑΤΡΙΚΗΣ ΜΟΝΑΔΑΣ** |
| Λευκωσία | 21 | 1 | 18 | 6 | 1 |
| Λεμεσός | 6 |  | 6 |  | 1 |
| Λάρνακα | 6 |  | 7 | 3 | 1 |
| Πάφος | 6 |  | 6 | 2 | 1 |
| Αμμόχωστος | 1 |  | 1 |  | 1 |
| ΣΥΝΟΛΟ | 40 |  | 38 | 13 | 5 |

Επιπρόσθετα, στη Λευκωσία απασχολείται το ακόλουθο υποστηρικτικό προσωπικό: Μία Γραμματειακή Λειτουργός, μία Γραφέας, ένας Αχθοφόρος – Κλητήρας,και δύο Γενικοί Βοηθοί

**Δημόσιες Οδοντιατρικές Κλινικές**

Οι Δημόσιες Οδοντιατρικές Υπηρεσίες περιλαμβάνουν 57 οδοντιατρικές κλινικές και τέσσερις κινητές οδοντιατρικές μονάδες.

Κατά το 2009 οδοντιατρική περίθαλψη παρεχόταν στα Γενικά Νοσοκομεία Λευκωσίας, Λεμεσού, Λάρνακας και Πάφου, στα Νοσοκομεία Παραλιμνίου, Κυπερούντας και Πόλης Χρυσοχού καθώς επίσης και σε 8 Αστικά κέντρα, 3 ιδρύματα και 23 Αγροτικά Υγειονομικά Κέντρα (Διάγραμμα 3.2.)

**Διάγραμμα 3.2.ΚΕΝΤΡΑ ΠΑΡΟΧΗΣ ΟΔΟΝΤΙΑΤΡΙΚΗΣ ΦΡΟΝΤΙΔΑΣ ΚΑΤΑ ΕΠΑΡΧΙΑ**

## 3.2. ΔΡΑΣΤΗΡΙΟΤΗΤΕΣ

Για την επίτευξη των πιο πάνω στόχων οι δραστηριότητες των Οδοντιατρικών Υπηρεσιών διαχωρίζονται σε τρεις πυλώνες δράσης:

(α) Τη Δημόσια Οδοντιατρική Υγεία, όπου υπάγεται η πρωτοβάθμια οδοντιατρική φροντίδα και η πρόληψη.

(β) Την Κλινική Θεραπείας των Οδοντοστοματολογικών και Γναθοπροσωπικών βλαβών.

(γ) Τον Προγραμματισμό, Συντονισμό και Ανάπτυξη Ανθρώπινου Δυναμικου και Ε.Ε.

### **3.2.1. Δημόσια Οδοντιατρική Υγεία**

Στον πυλώνα αυτό περιλαμβάνονται:

α)**Επιδημιολογικές έρευνες**

β) **Διαφώτιση** για τη στοματική υγεία που γίνεται τόσο μέσω των κινητών οδοντιατρικών μονάδων όσο και από προσωπικό ειδικά αποσπασμένο στον τομέα αυτό για τις επαρχίες Λευκωσίας και Λεμεσού (πίνακας 3.2.1). Στα πλαίσια της αναβάθμισης του έντυπου υλικού που αφορά τη στοματική υγεία, εκδόθηκαν από τις Οδοντιατρικές Υπηρεσίες αφίσες όπως επίσης και νέα ενημερωτικά βιβλιαράκια.

**Πίνακας 3.2.1 Πρόγραμμα διαφώτισης**

|  |  |  |  |
| --- | --- | --- | --- |
| **Επαρχία** | **Αρ. Διαλέξεων** | | |
| **2007** | **2008** | **2009** |
| **Λευκωσία** | 629 | 469 | 203 |
| **Λεμεσός** | 275 | 298 | 224 |
| **Παγκύπρια** | 904 | 767 | 427 |

γ) Προληπτική και θεραπευτική αγωγή στους μαθητές δημοτικής εκπαίδευσης καθώς και σε διάφορα ιδρύματα μέσω των 4 **κινητών οδοντιατρικών μονάδων** και των αγροτικών κέντρων υγείας**[[4]](#footnote-4)**

**Πίνακας 3.2.2 Εργασίες κινητής οδοντιατρικής μονάδας**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | **Πρόληψη (\*1)** | | | **Θεραπεία (\*2)** | | | **Σύνολο έργου (\*3)** | | | **Αρ. Μαθητών** | | |
|  | **2007** | **2008** | **2009** | **2007** | **2008** | **2009** | **2007** | **2008** | **2009** | **2007** | **2008** | **2009** |
| **Λευκωσία** | 3841 | 2315 | 2037 | 621 | 858 | 418 | 4462 | 3173 | 2455 | 7227 | 2031 | 1586 |
| **Λεμεσός** | 3250 | 7087 | 1424 | 596 | 1137 | 122 | 3846 | 8224 | 1546 | 4513 | 6236 | 1376 |
| **Λάρνακα** | 5624 | 4782 | 4475 | 1189 | 1156 | 951 | 6813 | 5938 | 5426 | 6269 | 7580 | 4704 |
| **Αμμόχωστος** | 573 | - | - | 193 | - | - | 766 | - | - | 382 | - | - |
| **Πάφος** | 2578 | 3840 | 3801 | 502 | 491 | 377 | 3080 | 4331 | 4178 | 5077 | 4459 | 2844 |
| **Παγκύπρια** | **15866** | **18024** | **11737** | **3101** | **3642** | **1868** | **18967** | **21666** |  | **23468** | **20306** | **10510** |

Σημειώσεις:

(\*1*) Η πρόληψη συνίσταται σε εξέταση, τοπικές εφαρμογές φθορίου, προληπτικές εμφράξεις και διαλέξεις*

*(\*2) Η θεραπεία συνίσταται σε εμφράξεις, εξαγωγές και καθαρισμούς*

*(\*3) Το σύνολο του έργου αναφέρεται στο άθροισμα του προληπτικού και θεραπευτικού έργου*

*(\*4) Το μειωμένο έργο που παρατηρείται στην επαρχία Λεμεσού κατά το 2007 οφείλεται στο γεγονός ότι ο οδοντίατρος του Τομέα Πρόληψης απουσίαζε με υποτροφία στο εξωτερικό από το Σεπτέμβριο – Νοέμβριο 2007. Επίσης το μειωμένο έργο που παρατηρείται κατά το 2009 οφείλεται στο γεγονός ότι δεν είχε προσληφθεί οδηγός κινητής οδοντιατρικής μονάδας με αποτέλεσμα το πρόγραμμα αυτό να εφαρμοστεί μόνο από το Σεπτέμβριο – Δεκέμβριο του 2009*

*Η μείωση που παρατηρείται στο έργο της επαρχίας Λευκωσίας κατά το 2008 αλλά και το 2009 οφείλεται στο γεγονός ότι η οδοντίατρος δεν εργαζόταν επί καθημερινής βάσης στην κινητή οδοντιατρική μονάδα*

δ) **Πρόγραμμα συνεργασίας μεταξύ Οδοντιατρικών Υπηρεσιών και Παγκύπριου Οδοντιατρικού Συλλόγου** για τη δευτεροβάθμια οδοντιατρική φροντίδα των 10 χρονων και 11 χρονων παιδιών των δημοτικών σχολείων.

Συνεχίστηκε και φέτος το πρόγραμμα αυτό σύμφωνα με το οποίο όλα τα παιδιά της Ε΄ Τάξης και μερίδα μαθητών της Δ τάξης εξετάστηκαν από κυβερνητικό οδοντίατρο και εν συνεχεία παραπέμφθηκαν για συγκεκριμένη δευτεροβάθμια οδοντιατρική θεραπεία σε οδοντίατρο της δικής τους επιλογής. Τα έξοδα της θεραπείας καλύπτονται από το κράτος.

Παγκύπρια εξετάστηκαν 8609 παιδιά και παραπέμφθηκαν για θεραπεία τα 4098 (ποσοστό 47,6%). Από αυτά ανταποκρίθηκαν τα 1576 (ποσοστό 38,46%) (διάγραμμα 3.2.1)

Διάγραμμα 3.2.1: Ποσοστό παιδιών που παραπεμφθήκαν και συμμετείχαν στο πρόγραμμα συνεργασίας

ε) **Πιλοτικό πρόγραμμα εξέτασης μερίδας μαθητών Α τάξης σε επιλεγμένα δημοτικά σχολεία ανά το παγκύπριο**. Σύμφωνα με το πρόγραμμα αυτό μερίδα παιδιών που φοιτούν στην Α τάξη εξετάζονται στην αρχή της σχολικής χρονιάς από κυβερνητικό οδοντίατρο και τους δίνεται παραπεμπτικό σημείωμα για οδοντιατρική θεραπεία. Σε αντίθεση με το πρόγραμμα συνεργασίας τα έξοδα θεραπείας επιβαρύνουν τους γονείς. Με το πέρας της σχολικής χρονιάς τα παιδιά επανεξετάζονται για να ελεγχθεί το ποσοστό συμμετοχής στο πρόγραμμα και η δυνατότητα εφαρμογής του σε όλα τα σχολεία ανά το παγκύπριο. Κατά το 2006 εξετάστηκαν 1559 παιδιά της Α τάξης το 2007 1.508, το 2008 1.912 (Διάγραμμα 3.2.2. και 3.2.3)

Διάγραμμα 3.2.2 : Ποσοστό παιδιών της Α τάξης που παραπέμθηκαν για θεραπεία στα πλαίσια του πιλοτικό πρόγραμμα εξέτασης

Διάγραμμα 3.2.3 : Ποσοστό παιδιών της Α τάξης που συμμετείχαν στο πιλοτικό πρόγραμμα εξέτασης

### 

### **3.2.2. Κλινική Θεραπεία των Οδοντοστοματολογικών και Γναθοπροσωπικών Βλαβών**

Στον τομέα αυτό υπάγεται η δευτεροβάθμια και τριτοβάθμια φροντίδα στοματικής υγείας, που προσφέρεται σ’όσους επισκέπτονται τις Οδοντιατρικές Υπηρεσίες (Πίνακας 3.2.3, Διάγραμμα 3.2.4 )

Η παροχή δευτεροβάθμιας και τριτοβάθμιας οδοντιατρικής φροντίδας συνεχίστηκε σε όλα τα Επαρχιακά Νοσοκομεία, τα Αστικά και Αγροτικά Κέντρα Υγείας. Ειδικότερα, οι επισκέψεις οδοντιάτρου στα Αστικά και Αγροτικά Κέντρα Υγείας αυξήθηκαν ενώ κατά το 2009 λειτούργησε για πρώτη φορά και το οδοντιατρείο στο Κέντρο Υγείας Έγκωμης.

Στα πλαίσια της ποιοτικής αναβάθμισης οι Οδοντιατρικές Υπηρεσίες προχώρησαν στην αγορά εξοπλισμού ύψους € 109,000.00 ο οποίος μεταξύ άλλων χρησιμοποιήθηκε ως ακολούθως:

* 2 πλήρεις οδοντιατρικές μονάδες (Ακάκι, Αυγόρου)
* 3 τροχήλατα ακτινογραφικά μηχανήματα (Παλαιό Νοσοκομείο Λευκωσίας, Πύργος, Χειρουργείο Νοσοκομείου Λευκωσίας) και 1 επιτοίχιο στο κέντρο υγείας Έγκωμης
* 2 χειρουργικές διαθερμίες (Νοσοκομείο Λευκωσίας και Λεμεσού)
* 2 αυτόκαυστα τύπου Β και 5 φορητά
* Οδοντοτεχνικά μηχανήματα στα πλαίσια της οργάνωσης της προσθετικής κλινικής και του εργαστηρίου της επαρχίας Λεμεσού

Παράλληλα έγιναν ανακαινίσεις και εκσυγχρονίστηκαν οι κτιριακές εγκαταστάσεις που χρησιμοποιούνται ως οδοντιατρεία στις διάφορες αστικές και αγροτικές περιοχές. Συγκεκριμένα έγιναν έργα αναβάθμισης στο οδοντοτεχνικό εργαστήριο Λεμεσού, καθώς επίσης και στα κέντρα υγείας Έγκωμης και Παλαιό Νοσοκομείο Λευκωσίας

**Πίνακας 3.2.3. Είδος και ποσότητα οδοντιατρικών εργασιών κατά το 2008 και 2009**

|  |  |  |
| --- | --- | --- |
| **ΕΡΓΑΣΙΕΣ ΠΑΓΚΥΠΡΙΑ** | **2008** | **2009** |
| ΕΞΕΤΑΣΗ | 13900 | 14879 |
| ΑΠΟΣΤΗΜΑ | 5387 | 5954 |
| ΕΞΑΓΩΓΗ | 15573 | 16043 |
| ΑΜΑΛΓΑΜΑ | 9502 | 8640 |
| ΚΟΝΙΑ | 4750 | 5054 |
| Σ.ΡΗΤΙΝΗ | 9848 | 11587 |
| ΠΡΟΣΩΡΙΝΗ | 14061 | 14202 |
| ΕΝΔ.ΘΕΡΑΠΕΙΑ | 7029 | 6402 |
| ΚΑΘΑΡΙΣΜΟΣ | 10595 | 9443 |
| ΑΚΤΙΝΟΓΡΑΦΙΑ | 4370 | 4307 |
| ΠΡΟΛΗΠΤΙΚΕΣ | 316 | 196 |
| ΦΘΟΡΙΩΣΗ | 421 | 434 |
| ΤΡΟΧΙΣΜΟΙ |  | 6474 |
| ΚΑΤΑΣΚΕΥΕΣ ΠΡΟΣΘΕΤΙΚΗΣ | 2937 | 3965 |
| ΕΠΙΣΚΕΥΕΣ ΠΡΟΣΘΕΤΙΚΗΣ | 2016 | 2206 |
| ΜΙΚΡΗ ΧΕΙΡΟΥΡΓΙΚΗ ΣΤΟΜΑΤΟΣ[[5]](#footnote-5) | 849 | 823 |

**Διάγραμμα 3.2.4**: **Είδος και ποσότητα οδοντιατρικών εργασιών κατά το 2008 και 2009**

**3.2.2.1**:Η **Κλινική της Παιδοδοντίας** λειτούργησε και φέτος στο Γενικό Νοσοκομείο Λευκωσίας όπου και εξυπηρετήθηκαν παιδιά διαφόρων ηλικιών καθώς επίσης και άτομα με ειδικές ανάγκες (**ΑμΕΑ**). Κατά το 2008 1144 και το 2009 897 άτομα έτυχαν περίθαλψης. Η μείωση οφείλεται στο γεγονός ότι κατά το 2009 η κλινική της παιδοδοντίας δε λειτουργούσε επί καθημερινής βάσης.

Εδώ αξίζει να σημειωθεί ότι από το Σεπτέμβριο του 2009 το πρόγραμμα της παροχής οδοντιατρικής φροντίδας σε Άτομα με Ειδικές Ανάγκες (ΑμΕΑ) υπό γενική αναισθησία μπήκε σε νέα βάση και τα περιστατικά αντιμετωπίζονται υπό την ευθύνη του ειδικού Γναθοπροσωποχειρουργού στα πλαίσια της καλύτερης περίθαλψής τους λαμβάνοντας υπόψη και το βεβαρημένο ιατρικό τους ιστορικό .

Διάγραμμα 3.2.5: Αριθμός περιστατικών ΑμΕΑ με γενική αναισθησία

**3.2.2.2:** Η **Κλινική της Προσθετικής** ενδυναμώθηκε τόσο σε ανθρώπινο δυναμικό όσο και σε εξοπλισμό και έτσι καλύπτονται αποτελεσματικά οι ανάγκες όλων των επαρχιών αφού πλέον προσθετικές κλινικές και εργαστήρια λειτουργούν και στις 4 επαρχίες (Λευκωσία, Λάρνακα, Λεμεσός, Πάφος) (Πίνακας 3.2.4).

#### Πίνακας 3.2.4: Προσθετική Εργασία

|  |  |  |  |
| --- | --- | --- | --- |
| Είδος | Αριθμός Περιπτώσεων | | |
|  | **2007** | **2008** | **2009** |
| Κατασκευή Ακρυλικών οδοντοστοιχιών | 2856 | 2828 | 3867 |
| Επιδιορθώσεις-Ακρυλικών οδοντοστοιχιών | 1558 | 2003 | 2198 |
| Μεταλλικές Οδοντοστοιχίες | 66 | 84 | 88 |
| Επισκευές Μεταλλικών Οδοντοστοιχιών | 11 | 13 | 8 |
| Κινητές Μεταλλικές Γέφυρες | - | - |  |
| Σκελετοί Μεταλλικοί | 3 | 25 | 10 |
| **ΣΥΝΟΛΟ** | **4494** | **4953** | **6171** |

**3.2.2.3 Αριθμός επισκέψεων και προφίλ ασθενών που επισκέπτονται τις Οδοντιατρικές Υπηρεσίες**

Από την εξέταση των στατιστικών στοιχείων παρατηρείται διαχρονική αύξηση του αριθμού των επισκέψεων στις Οδοντιατρικές Υπηρεσίες (πίνακας 3.2.5)

**Πίνακας 3.2.5:Σύγκριση επισκέψεων κατά τα έτη 2007-2009**

|  |  |  |  |
| --- | --- | --- | --- |
| **Επαρχία** | **2007** | **2008** | **2009** |
| **Λευκωσία** | 51006 | 47597(\*) | 48717(\*) |
| **Λεμεσός** | 11938 | 14161 | 15851 |
| **Λάρνακα** | 16284 | 17867 | 17831 |
| **Πάφος** | 9797 | 10576 | 12118 |
| **Αμμόχωστος** | 3777 | 4908 | 4877 |
| **Παγκύπρια** | **92802** | **95109** | **99394** |

(\*) Κατά το 2008 και 2009 στον αριθμό των επισκέψεων στην επαρχία Λευκωσίας δε συμπεριλαμβάνονται οι ασθενείς της Γναθοπροσωποχειρουργικής Κλινικής.

Όσον αφορά το ηλικιακό προφίλ των ασθενών παρατηρούμε ότι τόσο το 2008 όσο και το 2009 υπερτερεί η ηλικιακή ομάδα των 45-64 ετών ακολουθούμενη από τις ηλικιακές ομάδες 65-74, 15-44, 75+ 5-14, 0-4. Είναι εμφανές ότι ένα πολύ μικρό ποσοστό των ασθενών των Οδοντιατρικών Υπηρεσιών είναι άτομα κάτω των 15 ετών (Πίνακας 3.2.6).

Πίνακας 3.2.6: Κατανομή ασθενών κατά ηλικιακή ομάδα

|  |  |  |
| --- | --- | --- |
| **Ηλικιακή ομάδα** | **2008** | **2009** |
| **0-4** | 389 | 283 |
| **5.-14** | 6297 | 5663 |
| **15-44** | 20880 | 21583 |
| **45-64** | 29632 | 31538 |
| **65-74** | 24612 | 26839 |
| **75+** | 13299 | 13488 |
| **Σύνολο επισκέψεων** | **95109** | 99394 |

Διάγραμμα 3.2.7: Σύγκριση ηλικιακού προφίλ ασθενών κατά το 2008 και 2009

.

### **3.2.3. Δραστηριότητες Προγραμματισμού, Συντονισμού και Ανάπτυξης Προσωπικού**

Στον πυλώνα αυτό υπάγονται πλείστες όσες δραστηριότητες των Οδοντιατρικών Υπηρεσιών αναφέρονται πιο κάτω:

-Προσφορές για τον εξοπλισμό των Οδοντιατρικών Υπηρεσιών παγκύπρια, τόσο σε μηχανήματα όσο και σε αναλώσιμα[[6]](#footnote-6).

-Εκπαίδευση του προσωπικού.Το προσωπικό εκπαιδεύτηκε πάνω σε οδοντιατρικά και άλλα γενικά θέματα όπως θέματα σχετικά με την υγεία, ασφάλεια στην εργασία, προστασία από την ιονίζουσα ακτινοβολία, εκπαίδευση στη Βασική Καρδιοπνευμονική Ανάνηψη, βασική κατάρτιση νεοεισερχομένων κ.α. Λειτουργοί παρακολούθησαν διάφορα συνέδρια που διοργανώθηκαν από τον Παγκύπριο Οδοντιατρικό Σύλλογο και τους τοπικούς Οδοντιατρικούς Συλλόγους καθώς επίσης και σεμινάρια που οργανώθηκαν από την ΚΑΔΔ (θέματα ΕΕ και ποιότητα στη Δημόσια Διοίκηση) και το CIIM (communication skills and health services management). Λειτουργοί παρακολούθησαν το 1o Πανελλήνιο Συνέδριο Στοματολογίας καθώς επίσης και το 29ο Πανελλήνιο Οδοντιατρικό Συνέδριο και το Συνέδριο Διοίκησης Μονάδων Υγείας. Παράλληλα οι Οδοντιατρικές Υπηρεσίες οργάνωσαν μονήμερο σεμινάριο με θέμα Νοσοκομειακή Οδοντιατρική στην Κύπρο και Αυτονόμηση Δημόσιων Νοσηλευτηρίων.

Προσωπικό των Οδοντιατρικών Υπηρεσιών και συγκεκριμένα 1 οδοντίατρος παρακολούθησε τις εργασίες του οδοντιατρικού τμήματος του Γενικού Νοσοκομείου Βούλας (μονάδα ΑμΕΑ) ενώ 2 λειτουργοί παρακολούθησαν τις εργασίες του μεταπτυχιακού προγράμματος της κλινικής της κινητής προσθετικής της Οδοντιατρικής Σχολής Αθηνών

-Διεθνείς συνεργασίες (Οδοντιατρικές Σχολές της Ελλάδας, Παγκόσμιο Οργανισμό Υγείας (ΠΟΥ), την Παγκόσμια Οδοντιατρική Ομοσπονδία (FDI), το Ευρωπαϊκό Συμβούλιο Ανωτέρων Οδοντιατρικών Λειτουργών (CECDO) και άλλες. Συμμετείχαμε στις συναντήσεις των CECDO όπου και εκφράσαμε απόψεις σχετικά με το μέλλον της οδοντιατρικής μέσα στα πλαίσια της Ε.Ε.

-Εφαρμογή και εναρμόνιση της Νομοθεσίας για τους Οδοντιάτρους και τους Οδοντοτεχνίτες με τις Οδηγίες 2005/36/ΕΚ και 2006/100/ΕΚ για την αναγνώριση των επαγγελματικών προσόντων και την ένταξη Ρουμανίας και Βουλγαρίας με τη συμμετοχή τριών οδοντιατρικών λειτουργών στο Οδοντιατρικό Συμβούλιο Κύπρου και ενός οδοντιατρικού λειτουργού και ενός οδοντοτεχνίτη στο Συμβούλιο Εγγραφής Οδοντοτεχνιτών

-Συνεργασία με άλλα υπουργεία και φορείς (Υπουργεία Παιδείας, Εργασίας, Εξωτερικών και Άμυνας, Συνομοσπονδία Γονέων, Δήμους) και με άλλα τμήματα του Υπουργείου Υγείας.

-Συμμετοχή σε Ιατρικά Συμβούλια και Συμβουλευτικές Επιτροπές όπως η Κεντρική Επιτροπή Σχολικών Κυλικείων ΚΕΣΚ, επιτροπή για την Πρόληψη Ατυχημάτων και Επιτροπή για την Ποιοτική Διασφάλιση των Υπηρεσιών

-Συνεισφορά του Οδοντιατρικού Τμήματος για την Ιστοσελίδα του Γενικού Νοσοκομείου Λευκωσίας

-Συνεισφορά των Οδοντιατρικών Υπηρεσιών με προτάσεις σε θέματα που αφορούν το Γενικό Σχέδιο Υγείας (ΓεΣΥ). Οι Οδοντιατρικές Υπηρεσίες σε στενή συνεργασία με τις Ιατρικές Υπηρεσίες και Υπηρεσίες Δημόσιας Υγείας επεξεργάζονται πρόταση νομοθεσίας που θα διέπει την ίδρυση και λειτουργία μονάδων πρωτοβάθμιας φροντίδας υγείας (εξωνοσοκομειακής φροντίδας).

-Συμμετοχή στην Κεντρική Επιτροπή Διασφάλισης Ποιότητας και Διαχείρισης Κινδύνων του Υπουργείου Υγείας.

-Υπολογισμός του μέσου κόστους των Οδοντιατρικών Υπηρεσιών

Οι Οδοντιατρικές Υπηρεσίες συμμετείχαν και φέτος στην επιτελική ομάδα του Υπουργείου Υγείας που έχει σα στόχο τον υπολογισμό του μέσου κόστους των παρεχομένων υπηρεσιών υγείας από τα κρατικά νοσηλευτήρια, τα αστικά και αγροτικά υγειονομικά κέντρα.

Απώτερος στόχος της κοστολόγησης αυτής είναι η χρέωση των Ευρωπαίων πολιτών και κατ’επέκταση των χωρών τους σχετικά με οποιαδήποτε ιατρική περίθαλψη που τους παρέχεται στην Κύπρο γεγονός που επιφέρει αρκετά έσοδα στην Κυπριακή Δημοκρατία.

Η μεθοδολογία που ακολουθήθηκε για την κοστολόγηση των υπηρεσιών είναι η ίδια, αυτή δηλ. που εγκρίθηκε από την ΕΕ με βάση τα στοιχεία του 2003 και 2004. Φέτος έγινε η κοστολόγηση για τα έτη 2007

1. Ένας υγιής πληθυσμός είναι ένας οικονομικά παραγωγικός πληθυσμός [↑](#footnote-ref-1)
2. Όπως έχει διαπιστωθεί τα ασθενέστερα οικονομικά στρώματα του πληθυσμού παρουσιάζουν μεγαλύτερο επιπολασμό των ασθενειών του στόματος. [↑](#footnote-ref-2)
3. Εγγεγραμμένη οδοντίατρος [↑](#footnote-ref-3)
4. Για τη φετινή σχολική χρονιά αποφασίστηκε ότι πέρα από την επίσκεψή μας σε δημοτικά σχολεία τα οποία βρίσκονται σε αγροτικές περιοχές οι κινητές οδοντιατρικές μονάδες θα επισκέπτονταν και σχολεία σε ακριτικές περιοχές όπου ανιχνεύσαμε από την προηγούμενη σχολική χρονιά ότι παρουσίαζαν αυξημένο πρόβλημα τερηδόνας. Κατά την παρουσία στα σχολεία προσφέρθηκε προληπτική και θεραπευτική αγωγή στα παιδιά της Α,Β,Γ,Δ και Στ τάξης. [↑](#footnote-ref-4)
5. Οι επεμβάσεις αυτές αφορούν περιστατικά περιοδοντολογικά και μικρής χειρουργικής στόματος που έγιναν με τοπική αναισθησία. Σε αυτά δεν περιλαμβάνονται οι επεμβάσεις που διενήργησε η Γναθοπροσωποχειρουργική Κλινική του Γενικού Νοσοκομείου Λευκωσίας [↑](#footnote-ref-5)
6. Οι αγορές που έγιναν κατά το 2009 σχετικά με τον εξοπλισμό περιγράφονται αναλυτικά στο κεφάλαιο της παροχής δευτεροβάθμιας και τριτοβάθμιας περίθαλψης. [↑](#footnote-ref-6)