# 3. ΟΔΟΝΤΙΑΤΡΙΚΕΣ ΥΠΗΡΕΣΙΕΣ

## 3.1 ΕΙΣΑΓΩΓΗ-ΓΕΝΙΚΑ

Η οδοντιατρική φροντίδα στην Κύπρο παρέχεται από τις Οδοντιατρικές Υπηρεσίες του Υπουργείου Υγείας και από τους Ιδιώτες Οδοντιάτρους.

**ΟΡΑΜΑ ΤΩΝ ΟΔΟΝΤΙΑΤΡΙΚΩΝ ΥΠΗΡΕΣΙΩΝ**

***Προαγωγή της στοματικής υγείας όλων των πολιτών και η βελτίωση της ποιότητας των παρεχόμενων υπηρεσιών, με σεβασμό προς τον πολίτη, καταργώντας κάθε μορφής γεωγραφική, οικονομική και κοινωνική ανισότητα***.

Η σημασία της στοματικής υγείας καθώς επίσης και η διασύνδεσή της με τη γενικότερη υγεία και την ποιότητα ζωής έχει από καιρό αναγνωριστεί και τεκμηριωθεί αφού όπως εμφαντικά διακηρύχτηκε και στη Σύνοδο Κρατών Μελών της ΕΕ στη Λισσαβώνα το 2007 η στοματική υγεία είναι άρρηκτα συνδεδεμένη με τη γενική υγεία. Το γεγονός αυτό έχει κατατάξει τις στοματικές παθήσεις ανάμεσα στα σημαντικότερα προβλήματα που αφορούν τη δημόσια υγεία. Η αντιμετώπιση δε και κατά κύριο λόγο η πρόληψή των στοματικών παθήσεων θα πρέπει να εντάσσεται στα πλαίσια της Πρωτοβάθμιας Φροντίδας Υγείας.

Στα πλαίσια αυτά η παροχή υψηλού επιπέδου ποιότητας φροντίδας που θα διέπεται από τα χαρακτηριστικά της καταλληλότητας, διαθεσιμότητας, συνέχειας, αποτελεσματικότητας, αποδοτικότητας, ασφάλειας, σεβασμό προς τον ασθενή, καθώς επίσης και η υιοθέτηση και εφαρμογή προληπτικών προγραμμάτων που θα απευθύνονται κυρίως στον παιδικό πληθυσμό, αποτελεί υποχρέωση της πολιτείας γεγονός που θα συμβάλει όχι μόνο στην υγεία και ευημερία των πολιτών αλλά και μακροπρόθεσμα θα έχει σημαντικά οικονομικά οφέλη.

Για την επίτευξη του πιο πάνω οράματος είχε τεθεί μια σειρά από ειδικούς στόχους για το 2010 οι οποίοι συνοπτικά περιγράφονται πιο κάτω και οι οποίοι υλοποιήθηκαν πλήρως:

Στόχοι προληπτικού τομέα:

* Διεξαγωγή παγκύπριας επιδημιολογικής έρευνας για ανίχνευση του δείκτη τερηδόνας και του περιοδοντικού δείκτη στα παιδιά ηλικίας 6, 12 και 15 ετών
* Επέκταση πιλοτικού προγράμματος εξέτασης των παιδιών της Α τάξης σε **όλα** τα σχολεία της επαρχίας Λευκωσίας, Λάρνακας Αμμοχώστου και Πάφου και μεγάλης μερίδας της επαρχίας Λεμεσού
* Βάψιμο κινητής οδοντιατρικής μονάδας επαρχίας Λευκωσίας

Στόχοι θεραπευτικού τομέα:

* Αύξηση από 2 σε 4 των ημερών όπου θα αντιμετωπίζονται πολύπλοκα περιοδοντολογικά περιστατικά στο Νοσοκομείο Λευκωσίας
* Αγορά 2 νέων οδοντιατρικών μηχανημάτων για ανανέωση του εξοπλισμού
* Αγορά μικροεργαλείων και μικροσυσκευών για κάλυψη παγκύπριων αναγκών
* Ενίσχυση του εξοπλισμού των οδοντοτεχνικών εργαστηρίων

Στους ειδικούς στόχους συμπεριλαμβάνεται και η προσπάθεια για αύξηση κατά 10% των ατόμων που προσέρχονται για θεραπεία στις Οδοντιατρικές Υπηρεσίες γεγονός που όπως θα διαφανεί παρακάτω έχει πλήρως επιτευχθεί με αύξηση των ασθενών τόσο στα νοσοκομεία, όσο και στα αστικά και αγροτικά κέντρα

**Στόχοι για την τριετία 2011- 2013**

1. Ενίσχυση και αναβάθμιση του Τομέα Πρόληψης των Οδοντιατρικών Υπηρεσιών με ιδιαίτερη έμφαση στα προληπτικά προγράμματα που απευθύνονται στον παιδικό πληθυσμό για πρόληψη της τερηδόνας, των περιοδοντικών παθήσεων και του καρκίνου του στόματος.
2. Συνεχής βελτίωση της ποιότητας των παρεχόμενων υπηρεσιών
   1. Αναβάθμιση κτιριακής υποδομής των κέντρων (αστικών και αγροτικών στα πλαίσια χρονοδιαγράμματος) ανανέωση παλαιών μηχανημάτων, δημιουργία άνετων και εργονομικών ιατρείων, εξοπλισμένων με σύγχρονα μηχανήματα και υλικά
   2. Συνεχής εκπαίδευση προσωπικού με βάση τις διαγνωσμένες ανάγκες μάθησης με στόχο η οδοντιατρική φροντίδα να παρέχεται σύμφωνα με την τρέχουσα επιστημονική γνώση.
   3. Δημιουργία πρωτοκόλλων που θα καλύπτουν όλο το φάσμα της οδοντιατρικής εργασίας αλλά και όλες τις κατηγορίες ασθενών με γενικά νοσήματα που χρήζουν ιδιαίτερης φροντίδας για την παροχή στοιχειοθετημένης οδοντιατρικής φροντίδας.
3. Περαιτέρω ενίσχυση εξειδικευμένων κλινικών παροχής τριτοβάθμιας οδοντιατρικής φροντίδας (παιδοδοντίας, περιοδοντολογίας, ενδοδοντίας).
4. Ενίσχυση της συνεργασίας με τον Παγκύπριο Οδοντιατρικό Σύλλογο στα πλαίσια του υγιούς ανταγωνισμού μεταξύ δημόσιου και ιδιωτικού τομέα

**Οργανόγραμμα Οδοντιατρικών Υπηρεσιών**

Στις Οδοντιατρικές Υπηρεσίες (Διάγραμμα 3.1.1. Οργανόγραμμα των Οδοντιατρικών Υπηρεσιών) υπηρέτησαν, μέσα στο 2010, 40 Οδοντιατρικοί Λειτουργοί, 38 Βοηθοί Οδοντιατρείου, 12 Οδοντοτεχνίτες και 9 άτομα υποστηρικτικό προσωπικό (μόνιμοι και έκτακτοι) στους οποίους συμπεριλαμβάνονται 5 οδηγοί, 1 βοηθός γραμματειακός λειτουργός, 1 αχθοφόρος κλητήρας και 2 γενικοί βοηθοί (Πίνακας 3.1.1)

**Διάγραμμα3.1.1. Οργανόγραμμα των Οδοντιατρικών Υπηρεσιών του Υπουργείου Υγείας**

## Διευθύντρια Οδοντιατρικών Υπηρεσιών

## Πρώτος Οδοντιατρικός Λειτουργός

Θεραπευτικός τομέας

## Τομέας Πρόληψης

## Πρώτος Οδοντιατρικός Λειτουργός

## Τομέας Πρόληψης

## Ανώτεροι Οδοντιατρικοί

## Λειτουργοί

## Ανώτερος Οδοντιατρικός Λειτουργός

## Οδοντιατρικοί Λειτουργοί 1ης και 2ας Τάξης

**Επιθεωρητής Οδοντιατρικού Εργαστηρίου**

## Οδοντιατρικοί Λειτουργοί 1ης και 2ας Τάξης

## Ανώτεροι Βοηθοί Οδοντιατρείου

## 

**Ανώτεροι Τεχνικοί Οδοντιατρικού Εργαστηρίου**

## Ανώτερος Βοηθός Οδοντιατρείου

## Βοηθοί Οδοντιατρείου

## Τεχνικοί Οδοντιατρικού Εργαστηρίου

## Βοηθοί Οδοντιατρείου

## 

**Πίνακας 3.1.1. ΚΑΤΑΝΟΜΗ ΠΡΟΣΩΠΙΚΟΥ (μόνιμου και έκτακτου) ΚΑΤΑ ΕΠΑΡΧΙΑ**

|  |  |  |  |  |
| --- | --- | --- | --- | --- |
| ΕΠΑΡΧΙΑ | ΟΔΟΝΤΙΑΤΡΟΙ | ΒΟΗΘΟΙ ΟΔΟΝΤΙΑΤΡΟΙ | ΟΔΟΝΤΟ  ΤΕΧΝΙΤΕΣ | ΟΔΗΓΟΙ ΚΙΝΗΤΗΣ ΟΔΟΝΤΙΑΤΡΙΚΗΣ ΜΟΝΑΔΑΣ |
| Λευκωσία | 20 | 19 | 6 | 1 |
| Λεμεσός | 8 | 7 | 2 | 1 |
| Λάρνακα | 6 | 6 | 2 | 1 |
| Πάφος | 5 | 5 | 2 | 1 |
| Αμμόχωστος | 1 | 1 |  | 1 |
| ΣΥΝΟΛΟ | 40 | 38 | 12 | 5 |

**Δημόσιες Οδοντιατρικές Κλινικές**

Οι Δημόσιες Οδοντιατρικές Υπηρεσίες περιλαμβάνουν 52 οδοντιατρικές κλινικές και τέσσερις κινητές οδοντιατρικές μονάδες.

Κατά το 2010 οδοντιατρική περίθαλψη παρεχόταν στα Γενικά Νοσοκομεία Λευκωσίας, Λεμεσού, Λάρνακας και Πάφου, στα Νοσοκομεία Παραλιμνίου, Κυπερούντας και Πόλης Χρυσοχού καθώς επίσης και σε 8 Αστικά κέντρα, 2 ιδρύματα και 23 Αγροτικά Υγειονομικά Κέντρα (Διάγραμμα 3.1.2.)

**Διάγραμμα 3.1.2.ΚΕΝΤΡΑ ΠΑΡΟΧΗΣ ΟΔΟΝΤΙΑΤΡΙΚΗΣ ΦΡΟΝΤΙΔΑΣ ΚΑΤΑ ΕΠΑΡΧΙΑ**

## 3.2. ΔΡΑΣΤΗΡΙΟΤΗΤΕΣ

Για την επίτευξη των πιο πάνω στόχων οι δραστηριότητες των Οδοντιατρικών Υπηρεσιών διαχωρίζονται σε τρεις πυλώνες δράσης:

(α) Τη Δημόσια Οδοντιατρική Υγεία, όπου υπάγεται η πρωτοβάθμια οδοντιατρική φροντίδα και η πρόληψη.

(β) Την Κλινική Θεραπείας των Οδοντοστοματολογικών και Γναθοπροσωπικών βλαβών.

(γ) Τον Προγραμματισμό, Συντονισμό και Ανάπτυξη Ανθρώπινου Δυναμικού και Ε.Ε.

### **3.2. Δημόσια Οδοντιατρική Υγεία**

Στον πυλώνα αυτό περιλαμβάνονται:

α)**Επιδημιολογικές έρευνες**

Έχει ολοκληρωθεί η μεγάλη επιδημιολογική έρευνα που είχε σα στόχο την αξιολόγηση του επιπέδου της στοματικής υγείας των παιδιών της Κύπρου τα αποτελέσματα της οποία παρουσιάστηκαν σε δημοσιογραφική διάσκεψη στην παρουσία του Υπουργού και του Γενικού Διευθυντή του Υπουργείου Υγείας.


Από τα αποτελέσματα προκύπτει ότι το επίπεδο της τερηδόνας στην Κύπρο για τον παιδικό πληθυσμό, εμπίπτει στα όρια του χαμηλού επιπολασμού και για τις 3 ηλικιακές ομάδες ( 2,14 για τα 6χρονα, 1,25 για τα 12χρονα και 1,98 για τα 15χρονα). Διαπιστώνεται επίσης ότι ο δείκτης τερηδόνας παρέμεινε περίπου στα ίδια επίπεδα για τις ηλικίες των 6 και 12 ετών σε σχέση με την τελευταία επιδημιολογική έρευνα του 2005 -06 που ήταν τότε 2,23 για τα 6χρονα και 1,12 για τα 12χρονα ενώ υπήρξε σαφής μείωση στα 15χρονα από 3,87 που ήταν το 1992

β) **Διαφώτιση** για τη στοματική υγεία η οποία γίνεται τόσο μέσω των κινητών οδοντιατρικών μονάδων όσο και από προσωπικό ειδικά αποσπασμένο στον τομέα αυτό για τις επαρχίες Λευκωσίας και Λεμεσού. Ιδιαίτερα στην επαρχία Λευκωσίας η διαφώτιση επεκτάθηκε και στα νηπιαγωγεία με στόχο την όσο το δυνατό πιο έγκαιρη ενημέρωση των παιδιών για τις στοματικές παθήσεις και την υιοθέτηση από νωρίς ορθών συνηθειών στοματικής υγιεινής ενέργεια που θα επεκταθεί και στις άλλες επαρχίες (πίνακας 3.2.1). Από τον πιο κάτω πίνακα παρατηρείται ότι το πρόγραμμα της διαφώτισης κάλυψε τα 166 από τα 306 δημοτικά σχολεία (54%).

Πιν. 3.2.1: Αποτελέσματα προγράμματος διαφώτισης

|  |  |  |  |  |  |
| --- | --- | --- | --- | --- | --- |
| Πρόγραμμα Διαφώτισης | Λευκωσία | Λεμεσός | Λάρνακα | Πάφος | Παγκύπρια |
| Αριθμός Μαθητών | 23232 | 8112 | 1487 | 1683 | 34514 |
| Αρ. Σχολείων | 92 | 51 | 9 | 14 | 166 |
| Αρ. Νηπιαγωγείων | 124 | 6 | 0 | 0 | 130 |
| Αριθμός Διαλέξεων | 438 | 274 | 31 | 35 | 778 |

Στα πλαίσια της αναβάθμισης του έντυπου υλικού που αφορά τη στοματική υγεία, εκδόθηκαν από τις Οδοντιατρικές Υπηρεσίες αφίσες όπως επίσης και νέα ενημερωτικά βιβλιαράκια.





γ)Προληπτική και θεραπευτική αγωγή στους μαθητές δημοτικής εκπαίδευσης καθώς και σε διάφορα ιδρύματα μέσω των 4 **κινητών οδοντιατρικών μονάδων** και των αγροτικών κέντρων υγείας**[[1]](#footnote-1)**

**Πίνακας 3.2.2 Εργασίες κινητής οδοντιατρικής μονάδας κατά το 2010**

|  |  |  |  |  |  |
| --- | --- | --- | --- | --- | --- |
|  | Λευκωσία | Λεμεσός | Λάρνακα | Πάφος | Παγκύπρια |
| Σύνολο Προληπτικού Έργου (\*1) | **1962** | **3592** | **5388** | **2651** | **13593** |
| Σύνολο Θεραπευτικού Έργου (\*2) | **667** | **914** | **1047** | **416** | **3044** |
| Σύνολο Έργου Μονάδας (3) | **2629** | **4506** | **6435** | **3067** | **16637** |
| Αριθμός Μαθητών | **1708** | **3024** | **4261** | **3193** | **12186** |
| Αρ. Σχολείων | **17** | **34** | **14** | **14** | **79** |

Σημειώσεις:

(\*1*) Η πρόληψη συνίσταται σε εξέταση, τοπικές εφαρμογές φθορίου, προληπτικές εμφράξεις*

*(\*2) Η θεραπεία συνίσταται σε εμφράξεις, εξαγωγές και καθαρισμούς*

*(\*3) Το σύνολο του έργου αναφέρεται στο άθροισμα του προληπτικού και θεραπευτικού έργου*

Αναλύοντας τα αποτελέσματα σε γραφικές παραστάσεις παρατηρούμε αύξηση τόσο του προληπτικού (15%) όσο και του θεραπευτικού έργου (62%) καθώς και του αριθμού των μαθητών (15%) το 2010 εν σχέσει με το 2009 (Σχεδ.3.2.1, 3.2.2).

Σχεδ 3.2.1: Σύγκριση συνόλου έργου μονάδων 2009 - 2010

Σχεδ 3.2.2: Σύγκριση αρ. μαθητών μονάδων 2009 - 2010

****

δ) **Πρόγραμμα συνεργασίας μεταξύ Οδοντιατρικών Υπηρεσιών και Παγκύπριου Οδοντιατρικού Συλλόγου** για τη δευτεροβάθμια οδοντιατρική φροντίδα των 10 χρονων και 11 χρονων παιδιών των δημοτικών σχολείων.

Συνεχίστηκε και φέτος το πρόγραμμα αυτό σύμφωνα με το οποίο όλα τα παιδιά της Ε΄ Τάξης (7642) και μερίδα μαθητών της Δ τάξης (623 παιδιά) εξετάστηκαν από κυβερνητικό οδοντίατρο και εν συνεχεία παραπέμφθηκαν για συγκεκριμένη δευτεροβάθμια οδοντιατρική θεραπεία σε οδοντίατρο της δικής τους επιλογής. Τα έξοδα της θεραπείας καλύφθηκαν από το κράτος.

Από τα αποτελέσματα παρατηρείται το 2010 σε σχέση με το 2009 μείωση του ποσοστού παραπομπής κατά 6.5% παγκύπρια για τα παιδιά της Ε τάξης και κατά 5,5% των μαθητών της Δ τάξης γεγονός θετικό και αναμενόμενο ως αποτέλεσμα της βελτίωσης του επιπέδου της στοματικής υγείας των παιδιών της Κύπρου (Πιν.3.2.3).

Πιν.3.2.3: Αποτελέσματα σχετικά με το πρόγραμμα συνεργασίας

|  |  |  |  |
| --- | --- | --- | --- |
| Παγκύπρια | 2008 | 2009 | 2010 |
| % Παραπομπή μαθητών Ε τάξης | **49,69%** | **47,6%** | **41,27%** |
| % παραπομπή των παιδιών της Δ τάξης | **46,89%** | **60,82%** | **55,21%** |

Το ποσοστό συμμετοχής αυξήθηκε το 2010 σε σχέση με το 2009 κατά 3% και είναι το ψηλότερο ποσοστό συμμετοχής που παρατηρήθηκε από το 2000 ενώ το κόστος του προγράμματος παρά το ψηλότερο ποσοστό συμμετοχής που παρατηρήθηκε εν σχέσει με τα προηγούμενα χρόνια αυτό μειώθηκε, γεγονός αναμενόμενο αφού όπως έδειξαν και τα αποτελέσματα της επιδημιολογικής έρευνας μειώθηκε ο μέσος όρος χαλασμένων δοντιών που έχει κάθε παιδί. Ένας άλλο λόγος που συνέτεινε στη μείωση του κόστους είναι το γεγονός ότι μερίδα μαθητών έχει την ευκαιρία της δωρεάν περίθαλψης για 2 συνεχείς χρονιές. Πρόκειται δηλαδή για παιδιά που εξετάζονται τόσο στη Δ όσο και στην Ε τάξη. Αναμένουμε λοιπόν ότι όσα από τα παιδιά αυτά εκμεταλλεύτηκαν το πρόγραμμα ενόσω φοιτούσαν στη Δ τάξη πιθανόν να μην παρουσίαζαν ή να παρουσίαζαν λιγότερα προβλήματα κατά τη δεύτερη εξέτασή τους ως μαθητές πλέον της Ε τάξης (Πιν. 3.2.4)

Πιν.3.2.4: Ποσοστό συμμετοχής και κόστος για το πρόγραμμα συνεργασίας

|  |  |  |  |
| --- | --- | --- | --- |
|  | 2008 | 2009 | 2010 |
| Ποσοστό συμμετοχής | **38,1%** | **38,5%** | **41,4%** |
| Κόστος (€) | **152117,55** | **139824,8** | **119368,31** |

ε) **Πιλοτικό πρόγραμμα εξέτασης μερίδας μαθητών Α τάξης σε επιλεγμένα δημοτικά σχολεία ανά το παγκύπριο**. Σύμφωνα με το πρόγραμμα αυτό μερίδα παιδιών που φοιτούν στην Α τάξη εξετάζονται στην αρχή της σχολικής χρονιάς από κυβερνητικό οδοντίατρο και τους δίνεται παραπεμπτικό σημείωμα για οδοντιατρική θεραπεία. Σε αντίθεση με το πρόγραμμα συνεργασίας τα έξοδα θεραπείας επιβαρύνουν τους γονείς. Με το πέρας της σχολικής χρονιάς τα παιδιά επανεξετάζονται για να ελεγχθεί το ποσοστό συμμετοχής στο πρόγραμμα και η δυνατότητα εφαρμογής του σε όλα τα σχολεία ανά το παγκύπριο.

Φέτος, το πιλοτικό μέχρι τώρα πρόγραμμα εξέτασης των μαθητών της Α τάξης, επεκτάθηκε παγκύπρια καλύπτοντας όλα τα σχολεία με εξαίρεση τα σχολεία τα οποία θα επισκεπτόταν η κινητή οδοντιατρική μονάδα. Σύνολο δηλαδή 6948 μαθητές εν αντιθέσει με τους 2446 κατά το 2009-10 και 1912 κατά το 2008-09. Ο παρακάτω πίνακας δείχνει τη διαχρονική μεταβολή του ποσοστού παραπομπής και ανταπόκρισης στο πρόγραμμα αυτό (Σχεδ. 3.2.5)

Σχεδ.3.2.5: Διαχρονική μεταβολή του ποσοστού παραπομπής και ανταπόκρισης στο πρόγραμμα εξέτασης των μαθητών της Α τάξης

### **3.3. Κλινική Θεραπεία των Οδοντοστοματολογικών και Γναθοπροσωπικών Βλαβών**

Στον τομέα αυτό υπάγεται η δευτεροβάθμια και τριτοβάθμια φροντίδα στοματικής υγείας, που προσφέρεται σε όσους επισκέπτονται τις Οδοντιατρικές Υπηρεσίες (Πίνακας 3.3, Διάγραμμα 3.3 )

Η παροχή δευτεροβάθμιας και τριτοβάθμιας οδοντιατρικής φροντίδας συνεχίστηκε σε όλα τα Επαρχιακά Νοσοκομεία, τα Αστικά και Αγροτικά Κέντρα Υγείας. Ειδικότερα, οι επισκέψεις οδοντιάτρου στα Αστικά και Αγροτικά Κέντρα Υγείας αυξήθηκαν ενώ κατά το 2010 λειτούργησε για πρώτη φορά το οδοντιατρείο στο Κέντρο Υγείας Λινόπετρας

Στα πλαίσια της ποιοτικής αναβάθμισης οι Οδοντιατρικές Υπηρεσίες προχώρησαν στην αγορά εξοπλισμού ύψους €105,000.00 ο οποίος μεταξύ άλλων χρησιμοποιήθηκε ως ακολούθως:

* Αγορά 2 οδοντιατρικών καρέκλων για τα αγροτικά κέντρα Ορμήδειας και Αυγόρου - €30,000.00
* Ενίσχυση εξοπλισμού (εργαλεία και μικροσυσκευές) ΟΛΩΝ των κέντρων παγκύπρια - €75,000.00

Ενώ για τη συνεχή συντήρηση των μηχανημάτων δαπανήθηκαν €40,000.00

Παράλληλα έγιναν ανακαινίσεις και εκσυγχρονίστηκαν οι κτιριακές εγκαταστάσεις στο Παλαιό Νοσοκομείο Λευκωσίας (ανακαίνιση ιατρείων, χώρου αναμονής ασθενών, εγγραφών, δημιουργία λογιστηρίου, αποθήκης υλικών) - €20,000.00

****

****

**Πίνακας 3.3. Είδος και σύνολο οδοντιατρικών εργασιών κατά το 2008, 2009 και 2010**

|  |  |  |  |
| --- | --- | --- | --- |
| **ΕΡΓΑΣΙΕΣ ΠΑΓΚΥΠΡΙΑ** | **2008** | **2009** | **2010** |
| ΕΞΕΤΑΣΗ | 13900 | 14879 | 17554 |
| ΑΠΟΣΤΗΜΑ | 5387 | 5954 | 6539 |
| ΕΞΑΓΩΓΗ | 15573 | 16043 | 17222 |
| ΑΜΑΛΓΑΜΑ | 9502 | 8640 | 8813 |
| ΚΟΝΙΑ | 4750 | 5054 | 9540 |
| Σ.ΡΗΤΙΝΗ | 9848 | 11587 | 11280 |
| ΠΡΟΣΩΡΙΝΗ | 14061 | 14202 | 17833 |
| ΕΝΔ.ΘΕΡΑΠΕΙΑ | 7029 | 6402 | 3922 |
| ΚΑΘΑΡΙΣΜΟΣ | 10595 | 9443 | 10339 |
| ΑΚΤΙΝΟΓΡΑΦΙΑ | 4370 | 4307 | 2747 |
| ΠΡΟΛΗΠΤΙΚΕΣ | 316 | 196 | 441 |
| ΦΘΟΡΙΩΣΗ | 421 | 434 | 831 |
| ΤΡΟΧΙΣΜΟΙ |  | 6474 | 6079 |
| ΜΙΚΡΗ ΧΕΙΡΟΥΡΓΙΚΗ ΣΤΟΜΑΤΟΣ[[2]](#footnote-2) | 849 | 823 | 1026 |

**3.3.1**:Η **Κλινική της Παιδοδοντίας** λειτούργησε και φέτος στο Γενικό Νοσοκομείο Λευκωσίας όπου και εξυπηρετήθηκαν παιδιά διαφόρων ηλικιών καθώς επίσης και άτομα με ειδικές ανάγκες (**ΑμΕΑ**) (Πιν.3.3.1).

Πιν.3.3.1: Αρ. επισκέψεων στην Κλινική της Παιδοδοντίας

|  |  |  |  |
| --- | --- | --- | --- |
| Αρ. επισκέψεων στην Κλινική της Παιδοδοντίας | **2008** | **2009** | **2010** |
| 1144 | 897 | 1171 |

Εδώ αξίζει να σημειωθεί ότι από το Σεπτέμβριο του 2009 το πρόγραμμα της παροχής οδοντιατρικής φροντίδας σε Άτομα με Ειδικές Ανάγκες (ΑμΕΑ) υπό γενική αναισθησία μπήκε σε νέα βάση και τα περιστατικά αντιμετωπίζονται υπό την ευθύνη του ειδικού Γναθοπροσωποχειρουργού στα πλαίσια της καλύτερης περίθαλψής τους λαμβάνοντας υπόψη και το βεβαρημένο ιατρικό τους ιστορικό (Διαγρ. 3.3.1).


Διάγραμμα 3.3.1 : Αριθμός περιστατικών ΑμΕΑ με γενική αναισθησία

****

**3.3.2:** Η **Κλινική της Προσθετικής** ενδυναμώθηκε τόσο σε ανθρώπινο δυναμικό όσο και σε εξοπλισμό και έτσι καλύπτονται αποτελεσματικά οι ανάγκες όλων των επαρχιών αφού πλέον προσθετικές κλινικές και εργαστήρια λειτουργούν και στις 4 επαρχίες (Λευκωσία, Λάρνακα, Λεμεσός, Πάφος). Από τον πίνακα 3.3.2 παρατηρούμε αύξηση κατά 14% σε όλες τις προσφερόμενες εργασίες.

#### Πίνακας 3.3.2: Προσθετική Εργασία

|  |  |  |  |
| --- | --- | --- | --- |
| Είδος | Αριθμός Περιπτώσεων | | |
|  | **2008** | **2009** | **2010** |
| Κατασκευή Ακρυλικών οδοντοστοιχιών | 2767 | 3215 | 3226 |
| Επιδιορθώσεις-Ακρυλικών οδοντοστοιχιών | 1631 | 1506 | 2128 |
| Μεταλλικές Οδοντοστοιχίες | 84 | 88 | 109 |
| Επισκευές Μεταλλικών Οδοντοστοιχιών | 13 | 8 | 12 |
| Σκελετοί Μεταλλικοί | 25 | 10 | 54 |
| **ΣΥΝΟΛΟ** | **4520** | **4827** | **5529** |

****

**3.3.3 Αριθμός επισκέψεων και προφίλ ασθενών που επισκέπτονται τις Οδοντιατρικές Υπηρεσίες**

Από την εξέταση των στατιστικών στοιχείων παρατηρείται διαχρονική αύξηση του αριθμού των επισκέψεων στις Οδοντιατρικές Υπηρεσίες τόσο κατά επαρχία όσο και ανά τύπο κέντρου (πίνακας 3.3.3, διάγρ. 3.3.3 )

**Πίνακας 3.3.3 : Σύγκριση επισκέψεων ανά επαρχία κατά τα έτη 2008-2010**

|  |  |  |  |
| --- | --- | --- | --- |
| Επαρχία | 2008 | 2009 | 2010 |
| Λευκωσία | 47597 | 48717 | 53909 |
| Λεμεσός | 14161 | 15851 | 17663 |
| Λάρνακα | 17867 | 17831 | 18748 |
| Πάφος | 10576 | 12118 | 13996 |
| Αμμόχωστος | 4908 | 4877 | 4946 |
| Παγκύπρια | 95109 | 99394 | 109262 |

**Διάγραμμα 3.3.3: Σύγκριση επισκέψεων ανά τύπο κέντρου κατά τα έτη 2008-2010**

Όσον αφορά το ηλικιακό προφίλ των ασθενών παρατηρούμε ότι τόσο το 2008 όσο και το 2009 υπερτερεί η ηλικιακή ομάδα των 45-64 ετών ακολουθούμενη από τις ηλικιακές ομάδες 65-74, 15-44, 75+ 5-14, 0-4. Είναι εμφανές ότι ένα πολύ μικρό ποσοστό των ασθενών των Οδοντιατρικών Υπηρεσιών είναι άτομα κάτω των 15 ετών (Πίνακας 3.3.5).

Πίνακας 3.3.4 : Κατανομή ασθενών κατά ηλικιακή ομάδα κατά τα έτη 2008 - 10

|  |  |  |  |
| --- | --- | --- | --- |
| **Ηλικιακή ομάδα** | **2008** | **2009** | **2010** |
| **0-4** | 389 | 283 | 345 |
| **5.-14** | 6297 | 5663 | 6879 |
| **15-44** | 20880 | 21583 | 25498 |
| **45-64** | 29632 | 31538 | 35383 |
| **65-74** | 24612 | 26839 | 27304 |
| **75+** | 13299 | 13488 | 13853 |
| **Σύνολο επισκέψεων** | **95109** | **99394** | **109262** |

Διάγραμμα 3.3.4 : Σύγκριση ηλικιακού προφίλ ασθενών κατά το 2008 2009 και 2010

.

### **3.4 Δραστηριότητες Προγραμματισμού, Συντονισμού και Ανάπτυξης Προσωπικού**

Στον πυλώνα αυτό υπάγονται πλείστες όσες δραστηριότητες των Οδοντιατρικών Υπηρεσιών οι οποίες αναφέρονται πιο κάτω:

-Προσφορές για τον εξοπλισμό των Οδοντιατρικών Υπηρεσιών παγκύπρια, τόσο σε μηχανήματα όσο και σε αναλώσιμα[[3]](#footnote-3).

-Εκπαίδευση του προσωπικού.Το προσωπικό εκπαιδεύτηκε παρακολουθώντας σεμινάρια πάνω σε οδοντιατρικά και άλλα γενικά θέματα όπως:

* Παιδοδοντιατρικής, Προληπτικής Οδοντιατρικής, Οδοντοφατνιακής Χειρουργικής και Ακτινοδιαγνωστικής τα οποία οργανώθηκαν από κοινού με τον Τοπικό Οδοντιατρικό Σύλλογο Λευκωσίας - Κερύνειας
* Βασική κατάρτιση νεοεισερχομένων και Ομαδική Εργασία τα οποία οργανώθηκαν σε συνεργασία με την ΚΑΔΔ

Λειτουργοί παρακολούθησαν διάφορα συνέδρια που διοργανώθηκαν από τον Παγκύπριο Οδοντιατρικό Σύλλογο και τους τοπικούς Οδοντιατρικούς Συλλόγους καθώς επίσης και τις εργασίες του 30ου Πανελλήνιου Οδοντιατρικού Συνεδρίου.

Προσωπικό των Οδοντιατρικών Υπηρεσιών και συγκεκριμένα 1 οδοντίατρος και 1 οδοντοτεχνίτης παρακολούθησαν τις εργασίες του μεταπτυχιακού προγράμματος της κλινικής της κινητής προσθετικής της Οδοντιατρικής Σχολής Αθηνών ενώ 1 οδοντίατρος παρακολούθησε το πρόγραμμα προσθετικής της Οδοντιατρικής Σχολής στο Πανεπιστήμιο New Jersey στις ΗΠΑ.

-Διεθνείς συνεργασίες (Οδοντιατρικές Σχολές της Ελλάδας, Παγκόσμιο Οργανισμό Υγείας (ΠΟΥ), την Παγκόσμια Οδοντιατρική Ομοσπονδία (FDI), το Ευρωπαϊκό Συμβούλιο Ανωτέρων Οδοντιατρικών Λειτουργών (CECDO) και άλλες. Συμμετείχαμε στις συναντήσεις των CECDO όπου και εκφράσαμε απόψεις σχετικά με το μέλλον της οδοντιατρικής μέσα στα πλαίσια της Ε.Ε.

-Συμμετοχή τριών οδοντιατρικών λειτουργών στο Οδοντιατρικό Συμβούλιο Κύπρου και ενός οδοντιατρικού λειτουργού και ενός οδοντοτεχνίτη στο Συμβούλιο Εγγραφής Οδοντοτεχνιτών

-Συνεργασία με άλλα υπουργεία και φορείς (Υπουργεία Παιδείας, Συνομοσπονδία Γονέων, Δήμους) και με άλλα τμήματα του Υπουργείου Υγείας. Στενή συνεργασία με το τμήμα Κοινωνικής Ευημερίας με στόχο την εξέταση αιτημάτων από λήπτες δημοσίου βοηθήματος για κάλυψη εξόδων οδοντιατρικής θεραπείας (ορθοδοντικής και ακίνητης προσθετικής) που δεν παρέχονται από το δημόσιο. Τριμελείς, εγκεκριμένες από τον Υπουργό Υγείας επιτροπές εξέτασαν σε τακτά χρονικά διαστήματα (Μάρτιος, Ιούνιος, Σεπτέμβριος και Δεκέμβριος) 166 αιτήματα ορθοδοντικής και 106 ακίνητης προσθετικής.

-Συμμετοχή σε Ιατρικά Συμβούλια και Συμβουλευτικές Επιτροπές όπως η Κεντρική Επιτροπή Σχολικών Κυλικείων ΚΕΣΚ, επιτροπή για την Πρόληψη Ατυχημάτων και Επιτροπή για την Ποιοτική Διασφάλιση των Υπηρεσιών

-Συνεισφορά των Οδοντιατρικών Υπηρεσιών με προτάσεις σε θέματα που αφορούν το Γενικό Σχέδιο Υγείας (ΓεΣΥ).

-Υπολογισμός του μέσου κόστους των Οδοντιατρικών Υπηρεσιών

Οι Οδοντιατρικές Υπηρεσίες συμμετείχαν και φέτος στην επιτελική ομάδα του Υπουργείου Υγείας που έχει σα στόχο τον υπολογισμό του μέσου κόστους των παρεχομένων υπηρεσιών υγείας από τα κρατικά νοσηλευτήρια, τα αστικά και αγροτικά υγειονομικά κέντρα.

Απώτερος στόχος της κοστολόγησης αυτής είναι η χρέωση των Ευρωπαίων πολιτών και κατ’επέκταση των χωρών τους σχετικά με οποιαδήποτε ιατρική περίθαλψη που τους παρέχεται στην Κύπρο γεγονός που επιφέρει αρκετά έσοδα στην Κυπριακή Δημοκρατία.

Η μεθοδολογία που ακολουθήθηκε για την κοστολόγηση των υπηρεσιών είναι η ίδια, αυτή δηλ. που εγκρίθηκε από την ΕΕ με βάση τα στοιχεία του 2003 και 2004. Φέτος έγινε η κοστολόγηση για το έτος 2008

1. Για τη φετινή σχολική χρονιά αποφασίστηκε ότι πέρα από την επίσκεψή μας σε δημοτικά σχολεία τα οποία βρίσκονται σε αγροτικές περιοχές οι κινητές οδοντιατρικές μονάδες θα επισκέπτονταν και σχολεία σε ακριτικές περιοχές όπου ανιχνεύσαμε από την προηγούμενη σχολική χρονιά ότι παρουσίαζαν αυξημένο πρόβλημα τερηδόνας. Κατά την παρουσία στα σχολεία προσφέρθηκε προληπτική και θεραπευτική αγωγή στα παιδιά της Α,Β,Γ,Δ και Στ τάξης. [↑](#footnote-ref-1)
2. Οι επεμβάσεις αυτές αφορούν περιστατικά περιοδοντολογικά και μικρής χειρουργικής στόματος που έγιναν με τοπική αναισθησία. Σε αυτά δεν περιλαμβάνονται οι επεμβάσεις που διενήργησε η Γναθοπροσωποχειρουργική Κλινική του Γενικού Νοσοκομείου Λευκωσίας [↑](#footnote-ref-2)
3. Οι αγορές που έγιναν κατά το 2010 σχετικά με τον εξοπλισμό περιγράφονται αναλυτικά στο κεφάλαιο της παροχής δευτεροβάθμιας και τριτοβάθμιας περίθαλψης. [↑](#footnote-ref-3)